ಭಗವತಿ ದೇವಸ್ಥಾನದ ದೇವತೆಯು ಪವಾಡಸದೃಶ್ಯವಾದ ಗುಣಪಡಿಸುವ ಶಕ್ತಿಯನ್ನು ಹೊಂದಿದೆ ಎಂದು ನಂಬಲಾಗಿರುವುದರಿಂದ ಈ ದೇವಸ್ಥಾನವು ಕೇರಳದಲ್ಲಿ ಬಹು ಪ್ರಸಿದ್ಧವಾಗಿದೆ. ದೇವಸ್ಥಾನವು ಮಾವೆಲಿಕ್ಕರದಲ್ಲಿ ನೆಲೆಸಿದೆ. ಫೆಬ್ರವರಿ ಮತ್ತು ಮಾರ್ಚ್‌ನಲ್ಲಿ ಭರಣಿ ಹಬ್ಬವು ನಡೆಯುವುದರಿಂದ ಈ ಸಮಯದಲ್ಲಿ ದೇವಸ್ಥಾನದಲ್ಲಿ ಜೀವ ಕಳೆಯು ತುಂಬಿರುತ್ತದೆ. ಚಟುವಟಿಕೆಗಳು ಮತ್ತು ಭರ್ಜರಿ ಉತ್ಸವಗಳೊಂದಿಗೆ ದೇವಸ್ಥಾನಕ್ಕೆ ಹೊಸ ಕಳೆ ಬರುತ್ತದೆ. ಕುಂಭ ಮಾಸದಲ್ಲಿ ಆಚರಿಸಲಾಗುವ ಭರಣಿ ಹಬ್ಬವು ಈ ಸ್ಥಳದ ಮತ್ತು ನೆರೆಯ ಸ್ಥಳಗಳ ಜನರಿಗೆ ಮಹತ್ವದ ಘಟನೆಯಾಗಿದೆ. ವೈಭವ ಮತ್ತು ಉಲ್ಲಾಸದಿಂದ ಆಚರಿಸಲಾಗುವ ಈ ಹಬ್ಬವು ಇದೀಗ ದಕ್ಷಿಣದ ಕುಂಭಮೇಳ ಎಂದೇ ಜನಜನಿತವಾಗಿದೆ. ಈ ಸಮಾರಂಭದಲ್ಲಿ ಭಾಗವಹಿಸಲು ಕೇರಳದ ವಿವಿಧ ಭಾಗದ ಮತ್ತು ವಿದೇಶದ ಲಕ್ಷಾಂತರ ಜನರು ಚೆಟ್ಟಿಕುಳಂಗರಕ್ಕೆ ಭೇಟಿ ನೀಡುತ್ತಾರೆ.

ಹಬ್ಬದ ಪ್ರಮುಖ ಆಕರ್ಷಣೆಯು ಕುತಿಯೋಟ್ಟಮ್ ಮತ್ತು ಕೆಟ್ಟುಕಾಳವಾಗಿದೆ. ಕುತಿಯೋಟ್ಟಮ್ ಅನ್ನು ದೇವತೆಗೆ ಪ್ರಮುಖವಾದ ಸಮರ್ಪಣೆಯಾಗಿ ನಿರ್ವಹಿಸಲಾಗುತ್ತದೆ. ಇದು ಹಲವಾರು ಶತಮಾನಗಳಿಂದ ಅಭ್ಯಾಸ ಮಾಡಿ ನಿಪುಣತೆ ಹೊಂದಿದ ಸಾಂಪ್ರದಾಯಿಕ ನೃತ್ಯವಾಗಿದೆ. ಇದನ್ನು ಚೆಟ್ಟಿಕುಳಂಗರ ಮತ್ತು ಪಕ್ಕದ ಪ್ರದೇಶಗಳ ಹಲವಾರು ಮನೆಗಳಲ್ಲಿ ನೋಡಬಹುದು. ಮನೆಯನ್ನು ಸಿಂಗರಿಸಲಾಗುತ್ತದೆ, ಮತ್ತು ದೇವಿಯ ಪ್ರತಿಕೃತಿಯನ್ನು ತಾತ್ಕಾಲಿಕವಾಗಿ ರಚಿಸಿದ ಸ್ಥಳಗಳಲ್ಲಿ ಸ್ಥಾಪಿಸಲಾಗುತ್ತದೆ. ಭರಣಿ ದಿನದ ವಾರದ ಮೊದಲು ಕುತಿಯೋಟ್ಟಮ್ ಪ್ರಾರಂಭವಾಗುತ್ತದೆ. ಇದು ಸಾಂಪ್ರದಾಯಿಕ ಸಂಗೀತ ಮತ್ತು ಇತರ ಸಂಗೀತ ಉಪಕರಣಗಳ ಜೊತೆಗೆ ಯುವ ಜನರು ಮಾಡುವ ಸಾಂಪ್ರದಾಯಿಕ ನೃತ್ಯದ ಪ್ರಕಾರವಾಗಿದೆ.
ಚೆಟ್ಟಿಕುಳಂಗರ ಕೆಟ್ಟುಕಾಳ್ಚವನ್ನು ಮಲಯಾಳಂ ತಿಂಗಳಾದ 'ಕುಂಭಮ್' ನ ಭರಣಿ ನಕ್ಷತ್ರದಂದು ಪ್ರತೀ ವರ್ಷ ನಡೆಸಲಾಗುತ್ತದೆ - ಬಹುಶಃ ಇದು ತ್ರಿಶೂರ್ ಪೂರಮ್‌ಗೆ ಹೋಲಿಕೆಯಾಗುವ ಕೇರಳದ ಅತೀ ವಿಸ್ಮಯಕರ ಸಾಂಸ್ಕೃತಿಕ ದೃಶ್ಯ ಪ್ರದರ್ಶನವಾಗಿದೆ.
ಈ ಸಮಾರಂಭವು ಯಥಾರ್ಥವಾದ ಭಕ್ತಾದಿಗಳಿಗೆ ನೀಡುವ ಅಪರಿಮಿತ ಅನುಗ್ರಹಕ್ಕೆ ಹೆಸರಾಗಿರುವ ತಮ್ಮ ಪ್ರಿಯ ದೇವತೆಯು ಅವರಿಗೆ ಕರುಣಿಸುತ್ತಿರುವ ಸಮೃದ್ಧಿ ಮತ್ತು ರಕ್ಷಣೆಗೆ ಪ್ರತಿಯಾಗಿ ಕೃತಜ್ಞತೆ, ಭಕ್ತಿ ಮತ್ತು ಅಳುಕದ ನಂಬಿಕೆಯನ್ನು ಚೆಟ್ಟಕುಳಂಗರ ಜನತೆಯ ಸಮರ್ಪಿಸುವುದಾಗಿದೆ. "ಕೆಟ್ಟುಕಾಳ್ಚ" ವು 'ಕುದಿರಾಗಳು', 'ಐದು ತೇರುಗಳು' (ರಥಗಳು) ಎಂದು ಕರೆಯಲ್ಪಡುವ ಶಿಲ್ಪಕೃತಿಯ ಮತ್ತು ಅಲಂಕರಿತ ದೇವಸ್ಥಾನದ ಆರು ತೇರುಗಳ ಪ್ರಕಾರಗಳನ್ನು ಮತ್ತು ಭೀಮ ಮತ್ತು ಹನುಮಾನರ ಪ್ರತಿಮೆಗಳನ್ನು ಪ್ರದರ್ಶಿಸುತ್ತದೆ. ದೇವಸ್ಥಾನದ ಎಲ್ಲಾ ತೇರುಗಳು, ರಥಗಳು ಮತ್ತು ಪ್ರತಿಮೆಗಳು ಗಾತ್ರದಲ್ಲಿ ದೈತ್ಯವಾಗಿರುತ್ತದೆ ಮತ್ತು ಮಧ್ಯ ಟ್ರಾವಂಕೂರು ಪ್ರಾಂತ್ಯದ ಇತರ ದೇವಸ್ಥಾನಗಳಲ್ಲಿ ಹಬ್ಬಗಳ ಸಂದರ್ಭದಲ್ಲಿ ನಿರ್ಮಿಸಲಾಗುವ ಅಂತಹ ಯಾವುದೇ ಕುದಿರಾಗಳು ಮತ್ತು ತೇರುಗಳಿಗಿಂತ ಬಹು ಪಾಲು ದೊಡ್ಡದಾಗಿರುತ್ತದೆ.

ಮುಂದುವರಿಯುತ್ತಾ, ಈ ವಿಶ್ವದ ಎಟುಕಿಗೆ ಮೀರಿದ ಗಗನಚುಂಚಿ ವರ್ಣರಂಜಿತ ಅಲಂಕಾರಗಳು ಪುಳಕವನ್ನುಂಟು ಮಾಡುತ್ತವೆ ಮತ್ತು ಜಗಮಗಿಸುವ ದೀಪಗಳ ಹಿನ್ನೆಲೆಯಲ್ಲಿ ಪ್ರಮುಖವಾಗಿ ಕತ್ತಲಿನಲ್ಲಿ ಮರೆಯಲಾಗದಂತಹ ಕಲಾತ್ಮಕ ಪ್ರಭಾವವನ್ನು ರಚಿಸುತ್ತವೆ. ಚೆಟ್ಟಿಕುಳಂಗರ ಕೆಟ್ಟುಕಾಳ್ಚವು ಸಂಚಿತ ಸಂಕಷ್ಟ ಮತ್ತು ಸಂಕಲ್ಪಶಕ್ತಿಯಿಂದ ಸಾಧಿಸಿದ, ಅಸಂಭವವೆನಿಸುವ ವಿಶ್ವದಾಚೆಯ ಕಲ್ಪನೆಯನ್ನು ಅಗಾಧವಾದ ಕಲಾತ್ಮಕ ವಾಸ್ತವತೆಯಾಗಿ ಮಾರ್ಪಡಿಸಬಹುದಾದ ಚೆಟ್ಟಿಕುಳಂಗರದ ಪ್ರಾಚೀನ ಜನರ ವಾಸ್ತುಶಿಲ್ಪದ ಮತ್ತು ಸೌಂದರ್ಯ ಪ್ರಜ್ಞೆಯ ಕುಶಾಗ್ರಮತಿಯನ್ನು ಸಾರುತ್ತದೆ.
"ಹಾಯಿ ದೋಣಿ ಸ್ಪರ್ಧೆಗಳು" ಆಲಪುಳದ ಅತೀ ಪ್ರಮುಖ ಸಾಂಪ್ರದಾಯಿಕ ಸಮಾರಂಭವಾಗಿದೆ. ಈ ನಯನಮನೋಹರ ವಿಹಾರ ನೌಕಾ ಪಂದ್ಯಗಳು ಸಾಮಾನ್ಯವಾಗಿ ಆಗಸ್ಟ್ ಮತ್ತು ಅಕ್ಟೋಬರ್ ನಡುವೆ ನಡೆಯುತ್ತದೆ, ಮತ್ತು 120 ಹುಟ್ಟುಗಾರರವರೆಗೆ ಸಾಮರ್ಥ್ಯಪಡೆದ ಉದ್ದವಾದ ತೆಳ್ಳನೆಯ ದೋಣಿಗಳನ್ನು ಒಳಗೊಂಡಿರುತ್ತದೆ. ನೆಹರು ಟ್ರೋಫಿ ದೋಣಿ ಪಂದ್ಯ ಮತ್ತು ಚಂಪಾಕುಲಮ್ ಮೂಲಮ್ ದೋಣಿ ಪಂದ್ಯ ಗಳು ಅತೀ ಪ್ರಮುಖವಾದ ಹಾಯಿ ದೋಣಿ ಸ್ಪರ್ಧೆಗಳಾಗಿವೆ. 
ಪ್ರೀತಿಕುಳಂಗರ ದುರ್ಗಾ ದೇವಿ ದೇವಸ್ಥಾನ
ಚೆಟ್ಟಿಕುಲಂಗರ ಭರಣಿ
ಉದ್ದೇಶಿತ ಆಲಪುಳ ಮುನ್ಸಿಪಲ್ ಕಾರ್ಪೋರೇಶನ್
ಆಲಪುಳದ ಸ್ಥಳಗಳು
ಬುದ್ಧನ ಪ್ರತಿಮೆ